На основу члана 43. став 3. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 и 44/14), на предлог Управе за јавне набавке,

Влада доноси

З А К Љ У Ч А К

1. Усваја се Акциони план за спровођење Стратегије развоја јавних набавки у Републици Србији за 2016. годину, који је саставни део овог закључка.
2. Овај закључак објавити у „Службеном гласнику Републике Србије”.

Број:

У Београду, 30. децембра 2015. године

В Л А Д А

ПРЕДСЕДНИК

Александар Вучић

АКЦИОНИ ПЛАН

ЗА СПРОВОЂЕЊЕ СТРАТЕГИЈЕ РАЗВОЈА ЈАВНИХ НАБАВКИ

У РЕПУБЛИЦИ СРБИЈИ ЗА 2016. ГОДИНУ

I. УВОД

Стратегијом развоја јавних набавки у Републици Србији за период 2014 - 2018. године („Службени гласник РС”, број 122/14, у даљем тексту: Стратегија) предвиђено је да се Акциони план за спровођење Стратегије развоја јавних набавки у Републици Србији за период 2014 - 2015. године доноси са циљем примене Стратегије до краја 2015. године.

Стратегијом је одређено да ће се годишњи акциони планови за спровођење Стратегије после 2015. године доносити у складу са временским распоредом дефинисаним Стратегијом.

Акциони план за спровођење Стратегије развоја јавних набавки у Републици Србији за 2016. годину (у даљем тексту: Акциони план) представља скуп конкретних активности којима се планира реализација стратешких циљева предвиђених Стратегијом за период до краја 2016. године.

На основу прелиминарне анализе успешности акционог плана за спровођење Стратегије за период 2014 - 2015. године, утврђено је да су све активности реализоване на начин и у роковима који су планирани акционим планом.

Активности планиране за спровођење Стратегије у 2017. години реализоваће се акционим планом за 2017. годину, који ће садржати и анализу успешности Акционог плана.

II. ЦИЉ АКЦИОНОГ ПЛАНА

Циљ Акционог плана је реализовање Стратегије спровођењем планираних активности у роковима одређеним овим акционим планом.

III. ФИНАНСИРАЊЕ

Активности обухваћене Акционим планом биће финансиране из буџета Републике Србије, као и из донација.

|  |  |  |  |  |  |  |
| --- | --- | --- | --- | --- | --- | --- |
| **УНАПРЕЂЕЊЕ РЕГУЛАТОРНОГ ОКВИРА** | | | Процењена финансијска средства | | Прописи по којима се област спроводи | |
| Буџет Републике Србије | Средства међународне помоћи |
| **/** | 46.000 евра | ЗЈН и ЗЈППК | |
| Активности | | Носиоци активности | Показатељ реализације | Извори провере | Преговарачко поглавље на које се односи | Рок за реализацију |
|  | Модели и упутство о начину закључивања оквирних споразума | УЈН | Припремљени модели и упутство о начину закључивања оквирних споразума | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q2/2016 |
|  | Упутство о облицима и начину преговарања у преговарачким поступцима | УЈН | Припремљено упутство о облицима и начину преговарања у преговарачким поступцима | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q2/2016 |
|  | Стручно усавршавање запослених у УЈН, РК и МФИН у погледу директива ЕУ, добре праксе земаља ЕУ и пресуда Суда правде ЕУ | УЈН/РК/МФИН | Број одржаних радионица – две годишње | Листа учесника радионице | 5 – јавне набавке | Континуирано |
|  | Израда смерница за унапређење централизованих јавних набавки | УЈН | Припремљене смернице за унапређење централизованих јавних набавки | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q3/2016 |
|  | Израда смерница за унапређење примене јавно-приватног партнерства када се избор приватног партнера врши на основу Закона о јавним набавкама | УЈН/КЈПП/МП/МТТТ/ РК | Припремљене смернице за унапређење примене јавно- приватног партнерства када се избор приватног партнера врши на основу Закона о јавним набавкама | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q3/2016 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **УНАПРЕЂЕЊЕ ЕФИКАСНОСТИ И ОДРЖИВОСТИ СИСТЕМА ЈАВНИХ НАБАВКИ** | | | | | Процењена финансијска средства | | | Прописи по којима се област спроводи | |
| Буџет Републике Србије | | Средства међународне помоћи |
| 01 - 1.600.000,00 динара | | 32.000 евра | ЗЈН | |
| Оперативне активности | | | | Носиоци активности | Показатељ реализације | | Извори провере | Преговарачко поглавље на које се односи | Рок за реализацију |
|  | | Унапређење Портала јавних набавки увођењем нових опција | | УЈН | Унапређен Портал јавних набавки стављањем у функцију нових опција | | Интернет презентација УЈН [www.ujn.gov.rs](http://www.ujn.gov.rs) и <http://portal.ujn.gov.rs/> | 5 – јавне набавке | Q4/2016 |
|  | | Унапређење call-центра за пружање стручне помоћи корисницима Портала јавних набавки | | УЈН | Продужетак времена расположивог за пружање стручне помоћи корисницима Портала јавних набавки, са два на три сата дневно | | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q1/2016 |
|  | | Обука корисника Портала јавних набавки | | УЈН | Број одржаних обука – две годишње | | Листа учесника обуке | 5 – јавне набавке | Континуирано |
|  | | Анализа и одабир оптималног законског, институционалног и техничког модела е-набавки који је прикладан за примену у Републици Србији | | УЈН | Припремљена анализа са одабиром оптималног законског, институционалног и техничког модела е-набавки који је прикладан за примену у Републици Србији | | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q2/2016 |
|  | | Обука малих и средњих предузећа | | УЈН/ПКС | Број одржаних обука – две годишње | | Листа учесника обуке | 5 – јавне набавке | Континуирано |
|  | | Организовање обука за понуђаче | | УЈН/ПКС | Број организованих обука – две годишње | | Листа учесника обуке | 5 – јавне набавке | Континуирано |
|  | | Организовање обука за наручиоце | | УЈН | Број организованих обука – две годишње | | Листа учесника обуке | 5 – јавне набавке | Континуирано |
|  | | Обука наручилаца о примени оквирних споразума | | УЈН | Број организованих обука – две годишње | | Листа учесника обуке | 5 – јавне набавке | Континуирано |
|  | | Организовање радионица за представнике служби за јавне набавке градова – регионалних центара | | УЈН/СКГО | Број организованих радионица – четири годишње | | Листа учесника радионице | 5 – јавне набавке | Континуирано |
|  | | Спровођење испита за службеника за јавне набавке | | УЈН | Организовани испити за службеника за јавне набавке – минимално један у месецу | | Интернет презентација УЈН [www.ujn.gov.rs](http://www.ujn.gov.rs), <http://www.ujn.gov.rs/ci/sluzbenik.html> | 5 – јавне набавке | Континуирано |
|  | | Промовисање критеријума економски најповољнија понуда | | УЈН | Број одржаних обука – две годишње | | Листа учесника обуке | 5 – јавне набавке | Континуирано |
|  | | Организовање радионица о реализацији ЈПП применом поступка јавне набавке | | УЈН/КЈПП/МП/МТТТ/ РК | Број организованих радионица – две годишње | | Листа учесника радионице | 5 – јавне набавке | Континуирано |
|  | | Промовисање „зелених набавки” | | УЈН | Број одржаних обука – две годишње | | Листа учесника обуке | 5 – јавне набавке | Континуирано |
| **СУЗБИЈАЊЕ НЕРЕГУЛАРНОСТИ У ЈАВНИМ НАБАВКАМА** | | | | | Процењена финансијска средства | | | Прописи по којима се област спроводи | |
| Буџет Републике Србије | | Средства међународне помоћи |
| 01 - 300.000,00 динара | | 50.000 евра |  | |
| Оперативне активности | | | | Носиоци активности | Показатељ реализације | | Извори провере | Преговарачко поглавље на које се односи | Рок за реализацију |
|  | Смернице за сузбијање корупције у циклусу јавне набавке | | | УЈН | Припремљене смернице за сузбијање корупције у циклусу јавне набавке | | Интернет презентација УЈН [www.ujn.gov.rs](http://www.ujn.gov.rs) | 5 – јавне набавке | Q2/2016 |
|  | Обука полиције и тужилаштва у области јавних набавки | | | УЈН/РК/ДРИ | Број радионица за полицију и тужиоце - две годишње | | Листа учесника обуке | 5 – јавне набавке | Континуирано |
|  | Обука за руководиоце наручилаца (републички и локални ниво) | | | УЈН/СКГО | Број организованих обука – четири годишње | | Листа учесника обуке | 5 – јавне набавке | Континуирано |
|  | Развој и унапређивање интернет страница институција јавних набавки | | | УЈН/РК | Унапређене интернет странице институција за јавне набавке | | Интернет презентација УЈН [www.ujn.gov.rs](http://www.ujn.gov.rs)  РК [www.kjn.gov.rs](http://www.kjn.gov.rs) | 5 – јавне набавке | Континуирано |
|  | Сузбијање нерегуларности које представљају основ прекршајне одговорности | | | УЈН/ДРИ и други овлашћени органи | Број поднетих захтева за покретање прекршајног поступка | | Извештај Републичке комисије за заштиту права у поступцима јавних набавки | 5 – јавне набавке | Континуирано |
|  | Јачање институционалне сарадње – размена искустава | | | УЈН/  РК/ДРИ/МФИН | Број одржаних радионица – две годишње | | Листа учесника обуке | 5 – јавне набавке | Континуирано |
|  | Обуке за новинаре и организације цивилног друштва | | | УЈН | Број одржаних обука – две годишње | | Листа учесника обуке | 5 – јавне набавке | Континуирано |
| ДРИ | | | Државна ревизорска институција | | |
| ЕУ | | | Европска унија | | |
| ЗЈН | | | Закон о јавним набавкама | | |
| ЗЈППК | | | Закон о јавно-приватном партнерству и концесијама | | |
| КЈПП | | | Комисија за јавно-приватно партнерство | | |
| МП | | | Министарство привреде | | |
| МТТТ | | | Министарство трговине, туризма и телекомуникација | | |
| МФИН | | | Министарство финансија | | |
| ПКС | | | Привредна комора Србије | | |
| РК | | | Републичка комисија за заштиту права у поступцима јавних набавки | | |
| СКГО | | | Стална конференција градова и општина | | |
| УЈН | | | Управа за јавне набавке | | |
| Q | | | Квартал | | |